cyanic-selkie/wikianc huggingface dataset:
Zermània nazista
Scumìsio de ła guera
Inte el setenbre del 1939 l'invazion todesca de ła Połònia ła ghea portà Regno Unio, Austràlia, Cànada, Nova Zełanda, Sudàfrega e Fransa a declarar guera al Terso Reich. Dopo de ła capitołasion de ła Połònia ła guera ła zera entrà inte un perìodo de rełativa inatività conosesto cofà ła "Finta Guera", el cuało el finirà co che ła Zermània ła ghea invadesto Danemarca e Norveja inte l'apriłe del 1940, e Paezi Basi, Belzo e Fransa inte el majo de l'isteso ano. Tute łe nasion che łe zera stae invadeste łe ghea capitołà de volta e łe forse britàneghe e cuełe dei so liai del Commonwealth łe ghea sorbio na vergognoza sconfizesta in Norveja (inte ła Canpagna Norvejeze) e na cuazi ezsastroza retirada da ła Fransa (inte ła Bataja de Dunkerque). La Gran Bretagna ła zera menasada da un'invazion anfìbia (oparasion Leon Marin), ma inte el ndar de ła bataja d'Inghiltera ła Luftwaffe todesca, difarentemente dai Britàneghi, no ła zera stada bona de rivar a ła supremasia aèrea e l'invazion da chel momento ła vegnea postisipada indefinitamente.
Àfrica del nord
Dopo de ła declarasion de guera de l'Itàlia a ła Fransa e Gran Bretagna, inte el zugno del 1940, łe trupe italiane in Libia łe ghea sorbio un ataco de castigo da parte de łe forse britàneghe in Ezito. Le forse italiane łe ghea ciapà da suito l'inisiativa ocupando ła Somàlia Britànega inte l'agosto e invadindo l'Ezito in setenbre. Le forse britàneghe e del Commonwealth in prinsìpio łe ghea perdesto teren ma łe ze stae bone de rabaltare ła situasion co che i renforsi i zera stai mandai inte ła rejon in disenbre. Inte el febraro del 1941 i Deutsches Afrikakorps i vegnea inviai in Lìbia par renforsar i liai italiani e da là ła zera partia na canpagna dura.
Eoropa sudorientałe
L'invazion italiana de ła Gresa inte el disenbre 1940 ła se ghea sołusionà inte un dezastro e łe forse italiane łe zera stae spentonae in Albània, che l'Itàlia za ła gaveva ocupà inte el 1939. La Zermània ła ga atacà ła Jugoslàvia e ła Gresa inte el meze de majo del 1941 par asistar i so liai e prevegner ła pusibiłità de interusion de ła produsion de petrojo dei so canpi in Romania da parte de forse ostiłi.
Union Soviètega
L'Union Soviètega ła gaveva invadesto ła Połònia in baze a un acordo segreto co ła Zermània del 1939 (Pato Molotov-Ribbentrop) e ocupà metà de ła nasion. L'URSS ła pareva vołer ignorar che i todeschi i zera drio inbastir na invazion. , el ghea pozisionà poche defeze teritoriałi. Le canpagne todesche in Gresa e Nordàfrega łe ghea fato tardar l'invazion de ratante setimane, butando via un grando perìodo de bon tenpo par l'ataco. L'oparasion Barbarosa ła zera stada lansada inte el 22 de zugno del 1941, dopo che Hitler el ze sta cotrenzesto a renunsar a ła canpagna aèrea contro ła Gran Bretagna.
Le prime grande sconfizeste
La Zermània ła ga declarà guera ai Stati Unii suito dopo de l'ataco de l'Inpero japoneze a Pearl Harbor del 7 de disenbre del 1941. I Stati Unii i gaveva provizionà e oferto un cresente sostegno no-bèłego ai britàneghi fin dal scumìsio de ła guera e deso ła piena forsa de l'ezèrsito american e ła so capasità de produsion bèłega ła zera pronta a desmontar in canpo inte el conflito contro de ła Zermània. La prima grosa sconfizesta del Terso Reich ła se ga avesto in Nordàfrica, inte ła Seconda bataja de El Alamein del 1942. Pì o manco inte l'isteso perìodo se ghea roversà anca łe sorte todesche in Rùsia. La sconfizesta todesca inte ła Bataja de Stałingrado ła ghea trastornà tanti conponenti de l'Alto Comando Todesco e ła constatasion che łe trupe todesche no łe zera pì invinsìbiłi ła ghea tacà ndar drento de łe teste de ła popołasion che fin chel momento ła se pensava prevałer.
L'armistìsio italian
Le sconfizeste italo-todesche in Nordafrica łe ghea permetesto a łe forse liae de contenplar ła vertura de un novo teatro de guera verso sud.
La Sicìlia ła zera stada invadesta inte el lujo 1943, portando al roversamento e a l'inprezonamento de Benito Mussolini. In setenbre l'Itàlia continentałe ła vegnea invadesta, inte el teritòrio ocupà dai todeschi e Benito Mussolini, andove ła se ghea formà ła Repùblega Sociałe Itałiana col so goerno a Salò, inte el lago de Garda, ponesto-che Roma ła saria stada in presa concuistada dai liai.
Poco dopo de ła firma de l'armistìsio łe trupe itałiane łe se ghea catà detegneste e inprezonae dai todeschi. I todeschi i ghea continuà a conbàtar in Itàlia e in otobre el novo goerno italian el ghea declarà guera a ła Zermània.
Sconfizesta verso est, sbarco in Normandia e dezemada finałe
thumb|right|200px|Olocausto (Lajer Nordhausen) Verso est i todeschi i gaveva sevità tornar indrio so ła so strada, costrenzesti a ła defensiva par via de ła senpre pì forte capasità ofensiva de l'Armada Rosa. Anca se ła Bataja de Kursk del lujo del 1943 no ła sìpia sta na decizionałe e determenante vitòria par i sovièteghi, sta cuà ła ghea seriamente privà l'arsenałe todesco de ła dispunibiłità de veìcołi armai e Hitler el ghea decidesto de no lansar altre ofensive sul Fronte Orientałe. Dal momento del sbarco in Normandia, ine el 6 de zugno del 1944, łe forse todesche łe zera sparpagnae in tre fronti. In agosto łe forse sovièteghe łe zera ndae drento de ła Zermània orientałe. Le forse liae łe ghea traersà el Ren un meze dopo. Inte el disenbre del 1944, un ùltemo desparà sforso todesco de métar in sesto un colpo decizionałe contro łe forse liae, ła denomenada Ofensiva de łe Ardene, ła se ghea interonpesto de colpo par via de ła mancansa de carburante e provizion nesesàrie. Inte el scumìsio del 1945 el rezime el ghea tacà dezintegrarse. Inte ła fin de apriłe de l'isteso ano, Adolf Hitler el se ghea suicidà e ła Zermània ła ga dato istansa de rendesta inte ła prima setemana de majo.
Consevense
Dopo de ła guera, i cai nazisti soravisesti i ghea tacà èsar procesai da un tribunałe miłitare de łe forse liae a Norinberga par crimeni contro de l'umanità, in cheło che ze sta denomenà el Proceso de Norinberga. In tute łe nasion eoropee no-fasciste i vegnea stabiłii de łe epurasion legałi par castigar i menbri dei partii fiło-fascisti e fiło-nazisti. Intrà sti cuà ghe se połe catar Klaus Barbie, Joseph Mengele e Adolf Eichmann, mentre altri cofà Wernher von Braun, el "pare" del V-2, che el zera sta tolto-sù dal goerno american cofà inzegnero spasiałe, i ghea tolto vari rołi inte i goerni, inte i servisi segreti e inte i aparai miłitari de vari stati osidentałi.
Intanto ła Zermània ła zera vegnesta fora totalmente desfada dal conflito, no solché economegamente, ma anca socialmente. Ła pułìtega ètnega de ła Zermània Nazista ła se porta drio un stermìnio sistemàtego e pianifegà de milioni de vite umane,
L'ex Terso Reich el vegnea cusita dividesto intrà łe potense vinsitore, cofà ła capitałe Berlin che ghe ghea tocà sorbirse na divizion in Berlin Est e Berlin Ovest, e controłà da łe do superpotense pułìteghe Stati Unii d'Amèrica inte ła nova Zermània Òvest e Union Soviètega inte ła Zermània Est, che inte i ani drioman i saria entrai in conflito intrà de lori in cheła che ła ze sta denomenada Guera Freda, na guera sensa arme, che dal 1947 ła ghea contraponesto i do blochi inte na sfida intrà łe do ideołozie, Comunismo e Capitałismo in tuti i canpi, dal tecnołòzego a cheło sportivo.
Alcatraz
Alcatraz ła ze un'izoła de l'Osèano Pasìfego orientałe partegnente a ła munisipałità de San Francisco, sità dei Stati Unii d'Amèrica in California.
Ła ga na superfise de sirca, ła ze distante da San Francisco e ła la so fama ła ga par gavere ospità, dal 1934 al 1963, una de łe pì conoseste istitusion penitensiàrie del mondo, che ła se caraterizava par le so condision de màsima seguresa e la cuazi totałe inpusibiłità de evazion.
El nome de l'izoła el ghe ze sta dazesto da Manuel de Ayala inte ła fine del XVIII sècoło, che in spagnoło el corisponde al nome popołan col cuało se se rifarise al zènaro zoołòzego de ła Sula ( Brisson, 1760 ). L'ìzoła ła ze da senpre stada soranomenada in ingleze "The Rock" (o sia la ròcia) pròpio par dar l'idea de ła so tenperatura freda.
Istòria
Partindo dal 1850 l'izoła de Alcatraz ła ze sta stada adibia a fini miłitari, finmente al 1933 co che el zera devegnesto prima na prezon miłitare e, de sevente, inte l'agosto 1934, na prezon federałe de màsima seguresa. Inte el 1963 la prezon ła zera vegnesta sarada par colpa dei costi alti che ła ghea, ponesto che se ghea da portar inte l'izoła ogni bene primàrio de necesità, divegnendo racuante dezene de ani pì tardi verta al pùblego par vìzite guidae.
Prezon
Ła prezon de Alcatraz ła ze da senpre tanto conosesta par l'estrema fredità co ła cuała i vegneva tratai i detegnesti. I sojeti menai a Alcatraz i zera de sòłito considerai estremamente pericułozi o i gaveva za proà scanpar da altre prezon. I inprezonai i zera costrenzesti in cełe sìngułe da łe dimension partegołarmente reduzeste e, se i fazea problemi, i vegnea insarai inte łe cełe d'izołamento totalmente scure e frede.
Evazion da ła prezon
Durante dei 29 ani de vertura del penitensiàrio i ghe zera stai 14 tentativi de evazion ma l'inpusibiłità de scapare da Alcatraz no ła ze sta prategamente mai smentia. De sti 14 intenti, fati da 36 detegnesti, par ezénpio, in sete i zera stai copai co che i provava scanpar. El cazo mejo conosesto de fuga da Alcatraz el revarda i prezogneri Frank Morris e i fradełi John e Clarence Anglin che l'11 de zugno 1962 i ze stai boni de scanpar da łe so cełe traerso de l'inpianto de ventiłamento e boni de rivar inte ła zona costiera andove, supostamente noando, i ga proà rivar a ła libartà. Nisuni ga pì gavesto notìsie dei tre scanpai e la diresion de ła prezon, no gavendo parò mai catà i corpi, ła ga senpre fermamente negà la pusibiłità che i fuse stai boni de scanpar da l'izoła e, soratuto, a traersar noando el zèłido trato de ła baja de San Francisco. Sta fuga ła ze stada l'avegnimento ispirador del film Escape from Alcatraz del 1979 de Don Seegel.
Teritòrio de l'Oregon
Teritòrio de l'Oregon el ze el nome aplegà sia a ła no organizada Oregon Country reclamada da Spagna e Regno Unio e dopo dai Stati Unii e Regno Unio, sia al teritòrio organizà statunitense, formà da st'ùltema, che el ze ezistio dal 1848 al 1859.
El teritòrio de l'Oregon el vegnea organizà inte el 14 de agosto 1848, co un ato del Congreso dei Stati Unii, tołéndoło da ła parte de l'Oregon Country ponesta par de soto del 49° parałeło. Orizenariamente el includeva el teritòrio dei odierni Stati de Idaho, Oregon e Washington oltre che a ła parte del Montana verso òvest de ła Continental Divide, e a ła parte de Wyoming, verso òvest de ła Continental Divide e verso nord del 42° parałeło el confine nord de ła cesion mesegana.
La prima capitałe teritoriałe ła ze sta Oregon City. La capitałe ła vegnea de sevente spostada a Salem inte el 1851.
Inte el 1853, ła parte de teritòrio verso nord del baso fiume Columbia e verso nord del 46° parałeło ła zera stada organizà inte el Teritòrio de Washington.
El 14 de febraro 1859, el teritòrio el ze entrà inte l'Union cofà Stato de l'Oregon, coi so atuałi confini. La restante parte orientałe del teritòrio (o sia łe parte dei odierni Idaho sud e Wyoming osidentałe) łe zera stae zontae al Teritòrio de Washington.
Stati Confederai de l'Amèrica
Stati Confederai de l'America (in ingleze: Confederate States of America), scursà in CSA, ła ze ła denomenasion ufisałe ciapada inte l'8 de febraro del 1861 da un novo stato che el zera sta costituio par acordo intrà i sete Stati che, intrà el disenbre del 1860 e el febraro del 1861, i ghea declarà ła so secesion dai Stati Unii de l'America.
Ponesto che dopo du mezi da ła costitusion de ła Confederasion ła zera s-ciopada ła guera de secesion statunitense, che ła zera de sevente finia co ła estinsion de ła istesa Confederasion, ła istòria dei Stati Confederai ła coinside in stra-larga parte co cheła de ła guera.
Regno de Fransa
El Regno de Fransa el ze el nome storiogràfego dazesto a vàrie entità pułìteghe de ła Fransa, dal medioevo a l'època moderna. A zudìsio dei stòreghi, ła data del primo Regno de Fransa ła ze asociàbiłe a uno de sti tre avegnimenti: l'avegnensa de Clodoveo I inte el 481, ła divizion de l'Inpero carołinzo inte el 843 e l'ełesion de Ugo Capeto inte el 987. El regno el dura de consevensa in continuità finmente al 1792, dopo el vien breviadamente restabiłio dal 1814 al 1848.
Lista dei Regni de Fransa
El tèrmano Regno de Fransa el połe par tanto refarirse a vàrie faze de ła monarchia inte el corso de ła stòria franseze. Dipendindo de un'acesion pì o manco larga o restritiva, storiografegamente el Regno de Fransa el połe vegner includesto inte i seventi perìodi: Zeneralmente co ła locusion "Regno de Fransa" se fa refarensa al perìodo 987-1791, anca in considerasion del fato che i regni precedenti e sucesivi i ze denomenai – in storiografia – co un nome difarente: "Regno dei Franchi", "Regno dei Franchi osidentałi", "Monarchia costitusionałe", "Resturasion borbònega" e "Monarchia de lujo".
L ' Ancien Régime el ze un perìodo che va dal 1589 (incoronasion de Enrico IV) al 1789 (abołision dei priviłeji feudałi); el scumìsio deł ' Ancien Régime el ze volte antisipà al 1515 (incoronasion de Cesco I) o posponesto al 1661 (dopo de ła morte de Zùlio Mazarin, Luizi XIV el tołe veramente el podere: L'État, c'est moi!).
Anbiente gràfego
Un anbiente da scritòrio o anbiente gràfego (in łéngua ingleze desktop environment traduzesto letaralmente cofà "anbiente del scritòrio / scrivania", scursà DE, o anca desktop, in vèneto scritòrio/scrivania), ła ze na union de software par ofrir a l'utensa de un computer na interasion amighévoła e còmoda. El ze na inplementasion de interfasa gràfega de utente che el ofre fasiłità de aceso e configurasion, cofà bara dei instrumenti e integrasion intrà aplicasion co abiłità cofà strasinar e vèrzar. I anbienti da scritòrio par el zenerałe no permete el aceso a tute le caraterìsteghe che łe se cata inte un sistema operativo, par la asensa de una interfasa gràfega.
Un anbiente da scritòrio o anbiente gràfego par el zenerałe el consta de icone, finestre, bare de scorimento, bara de łe aplicasion, menù, etc.
In zenerałe i se difarénsia par el so aparir e conportamenti particulari, anca se racuanti i tende a imitar caraterìsteghe de anbienti za ezistenti. El primo anbiente da scritòrio che el ze sta comercializà inte ła istòria el ze sta desviłupà da Xerox inte i ani 1980.
Imunità (derito)
L'imunità, inte el derito, el ze un tèrmano doparà par raprezentar l'ezension da un ònaro, da un òbligo o da un gavere.
Etimołozia
El tèrmano el ze na paroła conponesta de orìzane latina, immunitas o inmunitas derivada da l'arcàego munus, ufiso, gaver da, cònpito o prestasion, comunemente doparada dai latini par raprezentar ła ezension da un'atività o da inposte e servisi pùbleghi. El conceto el ze de consevensa, prima che mèdego, de matrise zurìdego reinviando a un stato del sojeto.
Venezia Football Club
Ła Asociasion de Bałon de Venesia o  Venesia Football Club ła xe na socetà de bałon, nasùa inte el 1907, co sede inte ła sità de Venesia.
Fondasión, gloria, unión e fałimento
Fondà inte el 1907, inte el 1909 ła riva a ła semifinal nasional (par mancansa de aversarie inte ła zona). Intrà alti e basi, ła riva in serie A inte el 1925-26. El Venesia da ła stajon 1929-30 el canbia anca nome e cołori (par ła cronaca el zera ciamà Serenisima e i cołori de łe magie i zera de roso venesian). L'esperimento el tèrmina tre ani daspò.
Al'inisio dei anni quaranta el Venesia el vinse ła Copa Itałia (1940-41), e riva terso inte ła stajon daspò. A quei tenpi inte el Venesia ghé zera dó grandi del calcio itałiàn come Ezio Loik e Valentino Mazzola, vinsidori de scudeti a ripetision col Gran Torin.
La socetà inte el 1987 ła conpra i diriti de ła squadra de Mestre (che ła ga anca xogà col nome de Mestrina) par darghełi pò al Pałermo rexentemente fałìo e ciapa par un breve periodo el nome de Venesia-Mestre. Na curioxità: inte i primi ani novanta inte el Campionado Nasional Diłetanti ghe ga xogà n'altra squadra de calcio col nome Venezia. Łe divixe de sta squadra qua łe zera del clàsego cołór neroverdo. El zera stà fondà da sogeti contrari a ła fuxion infrà Venesia e Mestre. El xe desconparso datorno al 1996.
Co ła rivada de Maurizio Zamparini e grasie al'integrasion de łe dó roxe del Venesia e del Mestre, ła squadra ła xe subito promosa in C1 e l'ano daspl ła tol de novo ła denominasion Associazione Calcio Venezia 1907. Daspò, inte el 1990-91, ła torna indrio B daspò un sparégio contro el Como, e inte el 1997-98 el Venesia el torna in serie A (Ałenadór Novellino) daspò trent'anni. Se salva ła stajon daspò grasie a łe prodese de Recoba e Maniero. Daspò ła retrocesion inte el 2001-02, ła squadra ła va in profonda crìxi anca par l'abandono del prexidente Zamparini (che inte el pasagio al Pałermo se tol drìo un bel fià de xogadori, infrà i cuałi el stéso Maniero) e a ła fìn del 2004-05 ła va xó in Serie C1.
El 22 zugno 2005 ła vien diciarà fałìa.
Ła rixałida
Ła nova socetà ciamà Socetà Sportiva Calcio Venesia, cavegià dal Grupo Guaraldo rapresentà da Lorenzo Marinese, riparte da ła Serie C2 'ndo dopo na partensa al rałentadór rixàl vełosemente łe poxision fìn a oténare co dò xornae de antiçipo ła promosion in serie C1, dopo ła vitòria contro Jèxoło in trasferta par 3-1.
Da ła prima jornada de ritorno fino a indeso ła formasion łagunare gò detegnù na beła posision inte ła classifica, anca si in coabitasion co altre formasioni, parché ghe xe un grando equiłibrio. Co grande fadiga el Venesia xe riussio a quaificarse ai play-off batendo in casa a l'ultima giornata el Pisa pa 1-0, co gol de Romondini a un minuto daa fine: na emosion grandissima pa tuti quei (mi compreso) che ga visto ła partìa. Dato che in campionato gerimo rivà quinti ai play-off ne ga toccà zogàr l'andata in casa contro, ironia dea sorte, propio el Pisa. Ma putropo dopo essere 'ndai in vantagio 1-0 stavolta nà xe finia come ła altra volta: el Pisa ga ricambia el favore pareggiando eo stavolta a pochi minuti daa fine. Così al ritorno a Pisa el Venesia, nonostante esserse portà in vantagio, el xe croà 3-1, el Pisa xe 'ndà in finae (e dopo el ga vinto anca quea 'ndando in serie B)e el sogno promosion pal Venesia zera finio. Restava comunque el ricordo e la sodisfaxion de na stajon vissua in alta classifica.
2007-2009 e naltro fałimento
L'8 lugio 2009 el Venexia el xe nel'elenco de łe sedeze squadre escluse da ła Lega Pro dopo i controłi de ła Co.Vi.Soc.
El 10 Lugio i zogadori e i alenadori i xe stà convocà in sede pa ciapare i aretrati dei stipendi e firmare łe liberatorie (indispensàbiłi pa l'iscrixión) a mezodì. Ghe xe un primo rinvio a łe dó e meza. El tempo passa e i tifosi i taca a impinire ła sede ma no sucede gnancora gnente. Ałe sie del pomerigio riva ła notixia che el neo proprietario Golban el se ga ritirà e el xe intensionà a far causa ai Poleti pa non aver iscrito ła squadra al prossimo Campionato de Lega Pro. Ałe ore 20 ła piassa de ła sede ła xe gremia de tifosi in lacrime par l'ormai inevitàbiłe fałimento dei Lagunari. Riva parò ła smentia da parte de Golban de vołer ritirarse ma ormai nessuno sa pì cuałe che xe ła verità. Sta de fato che entro le 13 de sabo 11 Lugio el Venexia el gavaria dovuo presentar ricorso pa la non amision in Prima Divisione, invexe non xe stà mandà nessun scheo a ła Lega Pro. Pare ormai inevitàbiłe inte ła migliore de łe ipotesi ripartire co na nova società da ła serie D, ma el rischio de 'ndare adiritura inte el Campionato Rejonałe (Ecełensa, 1°,2° e 3° categoria) el xe pì che mai vivo. Questa xe l'amara verità: el glorioso Venexia Calcio el xe spario dal calcio professionistico.
La rifondassión: el Vecio Leon torna a rugir
Grassie al lavoro de ła aministrasion comunałe mirà a asicurare un futuro al calcio venexiàn, a fin lugio 2009 xe sta fondà na nova società, la F.B.C. Union Venexia, co presidente Mauro Pizzigati e ałenador Paolo Favareto. El Venexia xe riussio a iscrivarse in SERIE D. El zoga inte el giron C par l'esatessa.
Stajon 2009-10
Se riparte da zero co na squadra che se raduna par el primo alenamento solo a feragosto, co na preparaxion in ritardo che se rivelerà decisiva par le prime partie che la squadra zoga: se fa fadiga a trovar el ritmo e se buta via punti prima perdendo dopo co tanti paregi. El Venexia trova finalmente el zogo inte el giron de ritorno fasendo 7 vitorie consecutive e fasendo più punti de tuti. Ma purtropo el primo posto xe massa distante sicchè i lagunari riva tersi in classifica ale spale de Montichiari (promosso) e Este. El disputa cossì i play-off vinsendo la prima partia co lo Jesolo in casa ma perdendo parò a sorpresa la seconda in casa co l'Union Quinto che espugna el Penzo co un 2-0 neto. La stagiòn se conclude co l'addio al sodalissio da parte del segretario generale Leandro Casagrande e dell'alenador Paolo Favareto.
Stajon 2010-11
Enrico Cunico vien nominà novo alenador del Venexia e l'organico dela squadra vien rivoluzionà: pochi i zogadori che resta (solo le vechie glorie Collauto e Vianelo), tanti quei che parte da Venexia e altretanti i novi che invesse sbarca in laguna. L'obietivo xe costruire un giusto mix de zoventù e esperiensa pa essere pì forti de l'ano passà e combattere par el primo posto fin alla fin del campionato. A marso dei russi compra ła società, el presidente deventa Yuri Korablin, dopo pochi dì more el patron Enrico Rigoni che ghevà salvà el Venexia inte el 2009 daea scomparsa e che gheva vendù la società ai russi. La squadra lotta tuta ła stajon par el primo posto insieme al Treviso, ma alla fin i biancoseesti trevisani i ga ła mejo e el Venexia riva secondo, nonostante l'arrivo in panchina de Gianluca Luppi al posto dell'esonerato Cùnzoło. Ai play-off, dopo ła vitoria contro el San Polo Padova, el Venexia perde 3-2 ła finale del giron C al Penzo contro el San Donà-Jesolo: l'amaressa xe tanta perché na papera del portier Casini (comprà a genaio dal Rovigo) rovina un campionato intiero ma anca riasume ła difesa ineficiente, piena de problemi pa tuta ła stajon, dall'inissio aea fine.
zugno 2012: un sion danexa el stadio
El 12 de zugno 2012 un sión el ga colpio łe ìzołe de Sant'Erasmo, de ła Certoxa e Sant'Elena. Anca el Stadio dove xoga ła squadra łagunar el ga avùo tanti dani, primo intrà tuti un plàtano cascà xo sol muro che ghe xe in banda. I dani xe stài tanti ma se pensa che comunque par el scominsio de ła stajon sucesiva sarà tuto giustà.
Iscrision par el nòvo canpionato in Lega Pro
Dopo ła tronba d'aria che ga desfà anca bona parte del stadio, (co ła decixion anca de tegnìr bon el stadio de Portogruaro), taca i laori par el Penzo. El 28 de zugno ła Società Sportiva Diłatentisca Union Venesia deventa Società Sportiva Profesionistica. Anca se ła società spera de poder partesipar a un xiron unico de legapro, in realtà vien decixo oncora che i vegna fati do e cussì se cata in seconda divixion. Oreste Cinquini, el dirigente de ła società che ga vinto el scudeto ne ła serie diłatentistega, inte el mexe de ługio, decide de acetar na ciamàda da ła nasionałe rusa de Fabio Capello parò el ciama Andrea Gazzoli nova fegura a l'interno de ła società, co queła del novo ałenador sielto par la stajon Diego Zanin che ga xogà inte el Venesia inte el 1990 quando ła squadra in quel'ano ga vinto el canpionato andando in Serie B.
El sbandon de un capitan
Mattia Collauto, capitàn del Venesia da senpre bandiera de sta squadra esendo anca venesian che par un serto periodo ga xogà anca iinte el Bari, inte el mexe de łujo ga decixo de sbandonàr el calcio e fenìr la so cariera, probabilmente el andarà coi altri ex canpioni, Paolo Poggi, Nicola Marangon a insegnar el calcio. Esendo stà un gran canpion e un grand' omo, sarà senpre ricordà e amà dai so tifoxi.
Ła nova stajon 2012-2013
Dopo i ritardi dovùi al marcà (in seguito anca al fato che Oreste Cinquini ga łasà ła socetà par raxonxer Fabio Capello in Russia e el so novo sostituto Andrea Gazzoli ex diretor sportivo del Groseto. Durante el ritiro riva xogadori ma ła squadra no xe oncora al conpleto finchè a ła fin dopo de łe setimane el mercà xe finìo. Taca el canpionato novo in un xiron de Seconda divixion de Lega Pro che vede ła formasion lagunar dover afrontàr squadre del nord, Nord-ovest, Nord-centro e anca del Nordest in un xiron che ga łe so dificoltà. Ne ła prima partìa el Venesia vinse, ma in quełe dopo ła squadra esendo nova e avendo dovùo canbiàr abastansa, ła scominsia a far i conti col fato che ghe xe stà poco tenpo oncora par i xogadori de conoserse e donca alcuni de łori no se conose gnancora. Finìo el xiron de andata ła squadra xe a pochi punti da ła xona playoff. El xiron de andata se ga caraterixà par rexultadi altałenanti a volta dovùi anca a un fià de sfortuna. Ła notisia che el prexidente Korablin ga dà durante a na riunion sol fato de no pensàr che łu no'l gabia più amor par sta squadra ga fato star megio tanti tifoxi che ga avùo difarenti dubi par el fato che no ga risevùo notisie par difarenti  mesi dal steso prexidente. El prexidente ga anca varentà el so forte inpegno par vołer costruìr el stadio in teraferma a Tesera nominando anca come so vice na persona che conose ben l'anbiente venesian ma che al tenpo steso ga anca avùo esperiensa de laoro in un paexe come ła Rusia dove continuarà a łavoràr cołaborando co l'autual prexidente de ła società.
Pasà el xiron de andata co rexultadi piutosto alternanti, una de łe prime xornade del canpionato de ritorno, Andrea Gazzoli, decide de vołer sostituìr Mr Diego Zanin (ex ałenador del Trevixo che zera stà sielto par sta stajon), anca par el fato che segondo el diretor qualcossa se gaveva roto tra eło e ła società). Vien sielto mister Davide Sottili toscan che xa conoseva Andrea Gazzoli e che scominsia inte el megio dei modi ła so nòva aventura a l'Union Venesia vinsendo łe prime do sfide e proando a canbiarghe mentałità a ła squadra. Dopo na setimana de conosensa de l'anbiente col diretor Gazzoli fasendo el ponto i decide de andar sol marcà e conprar qualche altro rinforso mirà che possa farghe far el salto de cuałità a sta squadra. Ła squadra durante ła nova gestion d'ałenador canbia ła pròpia pèłe e perde soło che na partìa. Ła partìa che ghe permete de intrar playoff xe na partìa un mucio conbatùa in trasferta a Fano dove sol fenìr del primo tenpo col rexultado de 2 a 1 par el Fano inpata, 3 a 2 par el Fano po' segna oncora 3 a 4, 4-4 so' eror de un difensor e infìn 4 a 5 par la squadra ospite. Protagonista de sta partìa xe stà Davide D'Apollonia che ga fato quatro gol. L'ultema partìa de canpionato co ła caolista Savona finise 3-2 pa'i lagunari che no gaveva a dispoxision alcuni xogadori tra cui anca Davide D'Apollonia, ma che riese a bater el Savona che oramai no gavea più nisun obietivo avendo xa raxonto la matemadega promosion e cussì ła Pro-patria che vinse col Caxałe raxonxendo cussì ła prima poxision. Arancioneroverdi tersi e pronti pa'i playoff.
I Playoff (2013)
Ła vitoria par 1 a 0 col Renate a Portogruaro (parchè el Penzo ga dei problemi) (dopo l'1 a 1 in Briansa) fa sì che i łagunari intra cussì in finàl co el Monza a Monza dove i inpata 0 a 0 co na squadra el Monza comunque dura da afrontàr 'vendo parixà anca durante el canpinato. Ła vera finàl sarà quindi rimandà da nòvo a Portogruaro invese che al Penzo, idea che ga fato destòrxer el naso a tuti i tifoxi. El nùmaro de bilieti vendùi xe stà bon, ła partìa vien trasmesa anca in streaming sol sito del Venesia. Ła partìa scominsia col xogo maxenà pì che altro dal Monza che par pì in partìa e infati va in vantagio. I lagunari par un fià masa sfiłasà. Sentrocanpo e difexa masa distanti, el xogo no vien fora. El primo tenpo ło vinse el Monza che mostra cussì de eser un mucio forte. Secondo tenpo scominsa co più convinsion dei łagunari che par un fià de sfortuna no i riese a 'vantar el parixo. No pasa tanti minuti parò quando Bocalon xovane venesian ciapa el bałon e ło fraca drento in fondo al saco. Cussì contento ch'el xe decide parfìn de cavarse ła magieta e cussì el vien amonìo. Ła partìa par inpisàrse ma poco dopo da nòvo el Monza co Gasbarroni vol indormensarla portando in vantagio ła squadra briansoła che qundi sbalia el 3-1 a so favor senpre co Gasbarroni. Ła squadra łagunàr no trova el bałìn del xogo. Dopo aver ritrovà un fià più de segurésa i łagunari provando ad avisinarse e a tiràr pur sensa łasarse descoverti in difexa, i riese a inpatàr da nòvo co Bocałon. In canpo ghe xe anca D'Apollonia da poco intrà, tute łe volte che xe intra ne łe partìe pasàe, el ga segnà, e inte i ultimi minuti oramai el parégio par el soło rixultato posìbiłe sensa ris-ciar de ciapàr altri gol dal Monza, eco rivàr el segondo venesian che segna Davide D'Apollonia che regała cussì na nova promosion diresion C1, i tifosi taca far festa.
Novo ałenador
In seguito al so arivo da ła Rusia el prexidente ruso del Venesia dopo qualche dì fà saver che el ds Gazzoli xe stà riconfermà, a breve vegnarà comunicà anca el nome de novo ałenador. Al primo posto co altri ałenatori in lista, ghe xe Alessandro Dal Canto vecia conosensa dei tifoxi che ło ga seguìo come xogador ai tenpi ormai łontani de ła serie A, quel Venezia AC 1907 che co Novellino come ałenador da ła serie B gaveva ciapà ła serie masima. Łs società fà saver de aver sielto łù, i tifosi xe un fià divixi parò tuti pensa che se vedarà sol canpo se sarà stada na bona sielta. Dal Canto da ałenador ga ałenà el Padova fasendo ben e ła pasàda stajon ga ałenà el Vicensa col qual parò da ła serie B xe retroceso in Legapro.
Amichevołi estive
Tra łe amichevołi estive spica queła xogà a Gexoło col Sydney FC de Alessandro Del Piero dove i arancioneroverdi vinse co un gol de Bocalon.
Ła nova stajon 2013-2014
Spetando de aver el stadio del Penzo da novo a posto ła squadra dovarà zogar al "Mecchia" de Portogruaro łe prime partìe. Ła prima xornàda vede na sconfita a Salò che parò vien subito desmentegà co ła partìa zogàda al Mecchia de Portogruaro dove dopo un primo tenpo xogà a basi ritmi da l'Unione Venesia col Lumezzane ciapando tre gol ma riusindo vinser par 5 a 3, mostrando un bon zogo soratuto in ataco co i novi zogadori che dispone el novo mister Dal Canto. Inisio un fià difiçiłe co do vitorie in caxa e nissuna in trasferta, bona partita inte el derby col Vicensa trasmesa anca par tełevision su Rai Sport 1 e prima vitoria in trasferta a Pavia.
Ritorno al Penso
El 3 de novenbre in ocaxion de ła partìa co ła Reggiana dopo un scominsio de canpionato zogà a Portogruaro, par dei laori de manutension del stadio de S.Elena, ła squadra torna a zogàr in laguna. Beła reasion de ła squadra dopo ła dificoltà inisiàl e el gol ciapà.
Bon giron de andàda e de ritorno co più fadiga co diverse partìe xogàe ben, ma indove se ga visto qualche epixodio a sfavor o punision che ga punìo ła partìa, dei ponti persi soratuto in casa dove par exenpio co l'Entella Calcio se ga visto un bon xogo parò finì co na sconfita o inte el derby col Vicensa dove, pur xogando ben, ga perso na partìa de mixura.
Fenimento de na stazon
El ziron de ritorno ga mostra i limiti de na squadra, la poca continuità de resultadi e le numarose sconfite algune anca capitàe co un mucio de sfortuna. L'ultima partìa zogàda co l'Albinoleffe podeva segnàr la sicurezza de far i playoff e che invese co na sconfita ga segnà l'intràda ai playoff da parte de la squadra lombarda, la batarela oncora mazor quela de aver segnà oltre oramai al novantesimo cussì, co oncora più amaro in boca da parte dei tifosi del steso presidente che, deluso e oncora lontan da l'Italia, ga za anuncià grandi cambiamenti.
Un novo fałiménto
Finìa ła staxón la squadra se salva ma vien sbandonà dal prexidente ruso Yuri Korablin che no se prexenta più a pagàr i xogadori. I tifoxi taca preocuparse fin cuando se conosse l'intension de sto ultimo e del fato che vogia vender la società. Col ris-cio de desparìr da ogni conpetision e co un novo fałiménto, e come società grasie anca al laoro fato dal novo sìndico Luigi Brugnaro che tra qualche cordàta interessàda decide de selièr el progeto descrito da na cordata americana el cui prexidente ga anca cołaborà col patrón mericàn del Bołogna Calcio Joe Tacopina. James Daniels el 21 de Lujo invia dei documenti da l'America par far si che a Roma possa nasser la nova società : Venezia Football Club. Se ocupa de igiene personàl la industria che fa parte el futuro prexidente del Venesia, co un gran faturato. Quel che ga convinto el sìndico xe stà el fato de aver visto un grupo che possa varentàr a la squadra e a ła società segurésa e sołidità, quel che insuma adesso ga bexogno tuto l'anbiente partìndo parò da na serie minór dei diłetanti, ła serie D organixando anca ben ła squadra xovenìl. El fato de dover canbiàr el nome e tegnìrghene uno nòvo par un ano no ga entusiasmà i tifosi che ga un fià alsà ła vóxe par cuanto riguarda i cołori sociałi chi par tegnìr l'arancioneroverde e chi nostalgico dei cołori del Venesia neroverde. Giorgio Perinetti, diretór sportivo de altre squadre tra cui anca ła Juventus Football Club che ga anca cołaborà col Venesia de Maurizio Zamparini, che gavarà el conpito de gestìr la squadra conprando xogadóri e organixàr le squadra dei xoveni, siando nominà nòvo DS. Primi ritorni de Paolo Favaretto che ałenarà el novo Venezia FB in serie D e el difensor Matteo Malagò.
Canpionato 2015/2016
Sinque partìe, sìnque vitorie e tute co rixultati de poker 4 a 0, 4 a 1, la nova squadra Venezia FC(Foot ball Club Union Venesia cussì ciamàda par ano de tranxisión, co stèma studià e laorà da 'mericani in America, ga scominsà inte el mejo dei modi el canpionato 2015/2016. Sensa conosser ben gnancora la proprietà i tifoxi che spetava i primi de agosto par sto avegnimento dovarà spetàr fìn l'8 de otobre cuando segondo alcune voxi l'avocato 'mericàn Joe Tacopina dopo aver sbandonà la società del Bologna, sarìa drìo rivàr pròpio in laguna. Saràło stà łù a mover el mercà dàndoghe el conpito a Giorgio Perinetti de conpràr novi xogadóri e slargàr la formasión, roba che fin desso senbra darghe avùo raxón, infati la squadra voxi dixe che par xa da promosion ma come che dise l'ałenatór xe senpre mejo pensàr de non aver mai xa vinto, parchè sinò sarìa quèło un gran małàn.
Novo prexidente
Venare 9 otobre de matina, se svolxarà na riunion co ła nova propietà 'mericana prexentà da Joe Tacopina, cołù che intrarà a far parte de ła nova società deventando prexidente e iłustrando un puóco i futuri progeti e possìbiłi obietivi da raxónxer. Xornałsti da tuta Italia ga partesipà a ła conferensa e el prexidente se ga dito convinto che riussirà a portàr in serie A questa squadra che tuta ła sità e i tifosi se merita de aver e el ga dà apuntamento a tuti a Sant' Elena domenega par seguìr sempre più in gran numero a lo stadio. Dopo qualche partìa la squadra xe oncora prima, dopo aver avùo un rałentamento co l'Abano, el Venesia vinse 3 a 0 co l' Calvi Noale squadra al secondo posto. Intanto el prexidente, dopo l'aquisto de la squadra, avendo avùo un servisio anca so Sport Mediaset roba che no sucedeva da tenpo par la squadra del Venesia e i so tifoxi, prima de tornàr a New York partesipa a ła trasmision Il Processo del Lunedì in cołegamento da ła sede Rai veneta. Vien realixà un servisio su el novo prexidente Joe Tacopina e ghe vien dimandà da Errico Varriale come mai gabia sielto pròpio el Venesia. A la fin ghe vien dimandà par mesagio cuała podaresseła esser l'area de interesse par costruìr in un futuro un possìbiłe stadio se a Tessera o a Marghera. El prexidente risponde che l'area podarìa esser queła inte i pressi de l'Aeroporto Marco Polo a Mestre, architeti inportanti xe xa drìo studiàr le xone inte łe cuałe el stadio podarìa esser reałixà. El prexidente ga pałentà el vołér de portàr la squadra in Serie A.
Canpionato
Dopo la parte de andata del xiron a inseguir el Canpodarsego che zera deventà primo grasie a dei parìxi de ła squadra e na sconfita col Este, el Venesia FC sera el xiron co de łe partìe piene de gol 6 a 1. Dopo łe feste el scominsia ben vinsendo 2 a 0 e co ła Saciłexe co ła seconda squadra a Saciłe co un roboante 7 a 1 rexultado che zera tanto che no capitava ma che in calche stajon ga podesto viver, tipo inte el canpionato 48-49. Dopo esser stà secondo dovendo seguìr el Campodarsego ga riciapà na setimana prima del scontro direto coi padoani. La partìa al Penzo finisse 2 a 0 par i lagunari e la partìa drìo i riesse a slongàr oncora un fià el vantagio a +5 sol Campodarsego in atexa del derby col Mestre. Col Este la partìa finisse 1 a 0 par i lagunari, col Belùn calche partìa drìo finisse 1 a 4 concedendo el primo gol ai belunexi. Ma co l'Union Ripa Feiedora de Rasai, Seren del Grappa finisse 3 a 3 e co el ponto conquistà la squadra lagunàr vien promosa a la Lega Pro. L'emosion xe tanta da parte de tuti e parte i festegiamenti.
Poule Scudeto
Vinta la stajon, la prima partìa col Sporting Bellinzago al Penzo scominsia, dopo aver avùo la premiasion de la copa par el canpionato svòlto, co un inaspetà 3 a 4 par i ospiti na bea partìa dove i venesiani ga d'ogni modo tegnìo testa soratuto inte el segondo tenpo dopo un bruto primo tenpo, ma l'espulsion de Aquadro xe stà la giossa che ga cavà ogni speransa de poder zogarsela conpagno. Cussì anca la partìa col Piacensa ga visto na squadra straca e che no ga par gnente respecià cossa che gaveva fato véder durante le canpionato. Dopo aver patà 1 a 1 el Piacensa ga avùo anca fortuna de trovàr altri quatro gol e vìnser cussì 5 a 1, contro na Unione che ga molà massa presto, ma za co la testa in vacansa, e rasegnà dopo el bruto rixultato col Bellinzago.
Bruta notisia
L'ex prexidente Jurij Korablin ex presidénte ruso, che gaveva el progeto de portàr in serie A la squadra e costruìr un novo stadio e che ga consegnà la società al grupo 'merican guidà desso de Joe Tacopina, xe morto a l'età de 56 ani. La notisia ga fato el giro del web el 19 setenbre 2016.
El canpionato va vanti
La classifica no canbia sia la squadra venesiana che quela de Bassan resta prime in sìma. La squadra łagunàr vinse el xiron de andata rivando prima e vegnindo ciamà Regina del xiron de andata.
La partìa col Parma ga mostrà a tuti el caratere de no molàr, e infati riesse a recuperàr el 2 a 0 del primo tempo che vinse el Parma e a inpatàr 2 a 2. Le partìe dopo vede un Venesia cresser sempre de più e cussì la squadra prima in clasifica riesse a slongàr la distansa dal Parma che ga inpatà qualche partìa deventando cussì sete i punti. Ghe xe oncora sete partìe e la speransa xe de continuàr cussì.
Anca in Copa Italia la squadra continua e riesse a razonzer la finàl dove zogarà co el Matera a Matera.
El Venessia torna in B
Ała 34° jornata el Parma perde, e el distaco co i lagunari se ingrosa: el Parma perde 2 a 0 col Ancona, ultimo, e el Venesia vinse el derby col Padova. Ła promosion xe a un paso: 11 punti pi dei parmigiani, e manca soło che 4 partie. Sabato 15 de aprile 2017, a łe 16:30, scominsia na partia destinada a entrar inte ła storia. El Venessia ga bisogno de un punto par tornar in Serie B dopo dodexe ani. E al minuto 29 Moreo sigla el gol deł 1 a 0. Il Fano paregia inte el secondo tempo, verso l'80°, ma eł xe un fiantin masa tardi: nisun riese pi a far gol, e ła squadra pol festegiar non soło che ła B, ma anca na dopia promosion in do ani (dała D a ła B): ghe zera riusio anca el Modena, inte el lontan 1960, ma ła resta isteso na impresa mirabile. El Parma perdarà po' ła sera stesa, 1 a 0, a Basan. Cussì, ła riapre ła lota col Pordenone par el secondo posto. Ragiunge la promosion. In Copa Italia riesse a bater el Matera vinsendo cussì la Copa.
Festa granda par la Serie B
Luni 8 in Pescaria a Rialto se ga svolto la festa dei tifosi e de la società par aver ragiunto la serie B dopo 12 ani, co el presidente Joe Tacopina, Giorgio Perinetti, e Inzaghi che ga festegià insieme ai tifosi e po' sfilata in gondola de la squadra, co le do cope conquistàe. Ne la gondola de Tacopina ghe zera anca el sindaco Luigi Brugnaro, col qual da oramai un ano el xe drìo studiar par el progeto del novo stadio. El presidente co anca Paolo Poggi va in visita a la società del Real Madrid par vedar come xe struturà e par parlar de business, dopo aver visto la partìa de l'Atletico Madrid co el Real Madrid. Sabo intanto scominsia el triangolar de Supercopa.
Istà 2017 : Novo elemento in Società, Amichevole estiva de spesor del Venesia
Novo ełemento in società rivà da ła Fiorentina Andrea Rogg, che ga el compito de slargàr i orixonti de na società e de na squadra che vol megioràr. Tra tute łe amichevoli svolte alcune inte el ritiro de Sappada, spica quèla che xe stà fata el 18 de Lugio sol canpo del Detroit FC, squadra 'mericana. La prima esperiensa de partìa a livèło internasionàl par la squadra lagunàr che pur perdendo 2 a 0 anca a causa de la poca preparasion svolta, i tanti tifosi 'mericani ga podesto seguìr da visìn la squadra. Da ricordàr anca el laor del mai desmentegà Paolo Poggi che fa parte de ła Società e che ga el compito de studiàr novi Stati inte el mondo dove poder far i campus.
Nova serie B
Sabo scominsia el Campionato. La squadra lagunàr dovarà sercàr de vinser co la Salernitana. La prima partìa co ła Sałernitàna finisse co porte vode, quindi 0 a 0 ma anca se le ocasion no xe stàe tante, xe stà visto un bon zogo, e el novo portier Emil Audero de scola juventina, se ga conportà ben, in partìa, in atesa de un rinforso a centrocanpo dove forse la squadra ga avùo qualche problemin. La traversa de Bentivoglio xe stà l'unica asion degna de esser ricordà...
Prime xornàe de Serie B, staxón 2017/2018
Ne łe prime partìe se vede na squadra conpata in difexa e poco incixiva in ataco, Infati alcune finisse 0-0, parò vinse a Bari in un canpo difisiłe batendo par 2 a 0 ła squadra. Dopo oncora un paraegio 0-0 col Spesia, el Parma riva in laguna e riesse a bater la squadra łagunar co un 1 a 0 anca se i xałoblu no zera drìo xogàr ben, cussì Emil Audero ciapa el so primo gol, dopo na indormensàda de tuta ła difexa. Finisse 3 a 2 ła partìa a Terni co ła Ternana. Dopo un 2 a 0 de ła squadra ła squadra de Terni riesse a inpatàr na partìa che parea xa conpromesa par lòri e che po' i lagunari xe boni de vinser co un gol de Domizzi.
Partìa che finise 3 a 3 co el riscio de perdarla co la squadra de l'Ascoli. 1 a 0 in caxa co l'Empoli, e prima poxisión, ma marti dopo co el Sitadèła inte el derby perde 2 a 1 anca xogando ben sfiorando qualche gol e ciapando un pało, ma co qualche canbio in difexa, ma come dise Filippo Inzaghi, "non bisogna guardare la classifica". Bon paregio dei łagunari in caxa co el Frosinone.
Partìa che parea fenìr 0 a 0 dopo un primo tenpo pien de ocaxión ne ła partìa xogàda a Bressa, ma a l'85 segna Caracciolo, e ła squadra dei lagunari paregia subito i conti co Pinato e po' poco dopo Falzerano segna, na vitoria che val oro e sicuramente che conferma el bon momento de ła squadra che xe drìo creser.
In caxa co el Perugia, ghe pensa Garofalo a seràr la partìa, ma anca se altre ocaxion no xe mancàe, la squadra no riesse a seràr la partìa fasendo el 2-0 e quindi finisse 1 a 0, co un posìbiłe rigor che no vien dà...
In caxa coel Novara riva na sconfita dopo un primo tenpo mal xogà e un secondo tenpo xogà mejo finisse 3 a 1.
Co ła Pro Vercelli finisse 1 a 1. Co el Foxa se vede segnàr Zigoni ma dopo el 88° el Foxa riesse a trovàr el paregio co l'incredułità de tuti e in tribuna el dirigente Scibilla vien insultà. El prexidente Joe Tacopina finìa ła partìa dise che el zera andà a difender el dirigente del Venesia e che na cossa del xenere no ła ga mai vista i ani che xe Italia, la società del Foxa dise che xe stà soło che fełisità de aver ragiunto el paregio in quel modo, ma Tacopina ga dito che vegnarà verta na indagine. Altro paregio de 1 a 1 co ła Cremonexe in una partìa dove el Venesia dopo el paregio fato, ga riscià anca de perder. Al stadio Penzo prexente anca na dełegasion del Venezia FC Canada Supporters de Toronto.
L'ultima partìa del xiron de andata xe finìa 1 a 0 co ła Pro Vercelli, pur zogando ben la squadra ga subìo el gol no riussindo a far pata.
Playoff
Co el Perugia la prima partìa del 03 zugno finisse 3 a 0 par el Venesia, un gol de Stulac da 25 m, e inte el secondo tempo Modolo e Pinato apena entrà sul campo. Garofalo amonìo. Adesso Venezia - Palermo co ritorno a Pałermo, el sogno continua. Al Penzo riva el Palermo mercore 6 zugno e la partìa finisse 1 a 1, gol inte el secondo tempo del Palermo co Antonino La Gumina e poco dopo paregio de Marsura. El Palermo xoga mejo perchè ga avùo più dì par repoxarse, ma el Venesia fa comunque na beła figura. Audero salva el rixultato a pochi minuti da ła fin su un tiro de Igor Coronado. In seguito a ła partìa ghe xe stà anca dei scontri tra tifoxi e quełi del Venesia ris-cia de no poder andàr a Palermo a seguìr la squadra domenega 10 zugno a łe 18.30 co ghe sarà ła partìa che decidarà chi andarà in finàl, in atexa de saver co chi tra Frosinone e Cittadella. La partìa co el Palermo finisse co la vitoria del Palermo, che ga avùo più modo de repoxàr, ma xogando po' co el Frosinone el Palermo perde la posibiłità de andàr in serie A.
Inzaghi sałuda e ringrasia tuti e dise che i xogadori se gavarìa merità un finàl difarente e magari na promosion dopo la staxon che s'a pena concluxo, e cussì decide de andàr al Bologna FC. Va via anca Rinaudo che va a Cremona a far el DS.
Novo DS e novo ałenator
El novo DS Angeloni, scout de l'Atalanta che ga laorà anca co ła Fiorentina, ariva al Venezia FC, anca so consejo del Real Madrid e el prexidente Joe Tacopina decide anca de far rivàr Stefano Vecchi ałenator de l'Inter Primavera che ga vinto un scudeto co questa squadra de xóveni. I vien prexentà e ła nova połitica xe queła de pontàr so' ła łigna verde de xogadóri magari tolendo qualcheduni anca da quel'Inter.
Novo Mercato e 9 Lugio, novo ritiro : vixite mediche e ritiro a Bedollo di Pinè
Ariva dei novi xogadóri Audero e Stulac parte, Pinato par che ło vogia el Parma ma invese andarà in ritiro, Falzerano pol partìr par Frosinone ma al Venesia riva un xogadór xóvene scosexe Harvey St Clair dal Chelsea, Jacopo Segre dal Torino, Giacomo Vrioni par l'ataco da ła Sampdoria, Andrea Schiavone dal Cesena ma de scoła Juventus. In difesa novo arivo de Coppolaro da l'Udinexe e Lorenzo Migliorelli da ła Primavera de l'Atalanta. Arivà el atacante Francesco di Mariano. Luca Lezzerini, novo portièr ex de l'Avellino de scoła Fiorentina, raxonxe el ritiro de Bedollo, fortemente vołesto dal diretor sportivo Angeloni.
Torneo Viareggio dopo tredexe ani
I xovani ga scominsià el tornedo de Viaregio, vinto co 2 a 1 el Pisa dopo esser andai in svantagio, e 3 a 0 contro la Sampdoria la seconda xornada. La squadra dei zovani vinse anca contro el Partisan 3 a 0 e desso xe prima in clasifica.